# data[].attributes.attachment_link.readable_text
O Programu Svit

Program Svit je preventivni zdravstveni program, ki je namenjen preprečevanju in zgodnjemu odkrivanju predrakavih sprememb in raka na debelem črevesu in danki. Vključuje moške in ženske med 50. in 74. letom starosti, in sicer vsaki 2 leti.

Program Svit rešuje življenja

Rak na debelem črevesu in danki je v Sloveniji eden najpogostejših rakov. Zaradi poznega odkrivanja raka na debelem črevesu in danki je umrljivost za tem rakom še vedno velika, zdravljenje pa je za bolnike naporno in manj uspešno. A na srečo je ta oblika raka tudi zelo dobro ozdravljiva, če jo odkrijemo dovolj zgodaj. Razvoj bolezni pa lahko celo preprečimo, če predrakave spremembe odkrijemo in odstranimo pravočasno.

Rešimo lahko 200 življenj letno.

Če se bo v program vključilo vsaj 70 % vabljenih, bo v Sloveniji vsako leto za rakom debelega črevesa in danke umrlo 200 ljudi manj.

Do 70% bolezni odkrijemo v zgodnji fazi.

V Programu Svit 65-70 % primerov raka na debelem črevesu in danki odkrijemo tako zgodaj, da onkološko zdravljenje ni potrebno.

Obravnavamo 600.000 ljudi.

Ciljno populacijo predstavlja 600.000 prebivalcev Slovenije, ki so vabljeni po vnaprej določenem načrtu v obdobju dveh let.

Z zgodnjim odkrivanjem je zdravljenje uspešno

Zaradi delovanja Programa Svit mnogo rakov na debelem črevesu in danki preprečimo, ker odkrivamo in odstranjujemo polipe, ki so predstopnje raka. Večino teh rakov pa bomo odkrili tako zgodaj, da bo zdravljenje manj obremenjujoče in predvsem veliko uspešnejše.

Program Svit poteka pod okriljem Ministrstva za zdravje Republike Slovenije. Nosilec programa je Nacionalni inštitut za javno zdravje.

Na voljo vsem v starosti od 50. do 74. leta

Sodelovanje v Programu Svit je za tiste prebivalce Slovenije, ki so v ciljni populaciji in imajo urejeno obvezno zdravstveno zavarovanje, brezplačno, saj stroške programa nosi Zavod za zdravstveno zavarovanje Slovenije.

Ciljno populacijo programa predstavlja več kot pol milijona oseb, ki so vabljene po vnaprej določenem načrtu v obdobju dveh let. Zakonska podlaga nosilcu programa zagotavlja obdelavo osebnih podatkov, pridobivanje podatkov vabljenih oseb iz Centralnega registra prebivalstva ter pridobivanje podatkov o urejenosti obveznega zdravstvenega zavarovanja in podatke o izbranih osebnih zdravnikih od ZZZS.

Kako poteka Program Svit?

Izjava o prostovoljnem sodelovanju

Ko na dom prejmete vabilo v Program Svit, ga pozorno preberite ter izpolnite in podpišite Izjavo o prostovoljnem sodelovanju in nam jo pošljite po pošti.

KDAJ LAHKO PRIČAKUJEM VABILO?

Odvzem vzorcev blata

Na dom prejmete komplet za odvzem vzorcev blata. Sledite priloženim navodilom in jih po opravljenem odvzemu v priloženi kuverti oddajte na pošti.

NAVODILA ZA ODVZEM BLATA

Če bo potrebno, opravite kolonoskopijo

Če je vaš izvid negativen, boste v Program Svit ponovno vabljeni čez dve leti od poslanega vabila v prejšnjem presejalnem krogu. Če pa je vaš izvid pozitiven, vas bomo napotili na kolonoskopijo, kjer bo zdravnik specialist ugotovil, kaj je vzrok krvavitve.

VSE O KOLONOSKOPIJI

Častni pokrovitelj

BORUT PAHOR

Častno pokroviteljstvo nad državnim programom presejanja in zgodnjega odkrivanja predrakavih sprememb in raka na debelem črevesu in danki - Programa Svit je od nekdanjega predsednika...

AMBASADORJI

FRANCI STERLE

Za sodelovanje kot ambasador pri programu Svit sem se odločil: zaradi osebne izkušnje, saj mi je Program Svit rešil življenje. Rad bi s svojo aktivnostjo pripomogel k večji odzivnost v programa, saj nam pravočasno sodelovanje v Programu Svit lahko reši življenje ali pa vsaj poskrbi za bolj kvalitetno starost.

Vsi ambasadorji

KAKO LAHKO POMAGAM PROGRAMU SVIT?

Prostovoljci lahko pomagajo Programu Svit na mnogo načinov!
Predvsem je dragoceno spodbujanje vseh, ki bodo v program povabljeni, naj v njem tudi dejavno sodelujejo.

Več

Podporniki

# data[].attributes.attachment_link.description
O Programu Svit Program Svit je preventivni zdravstveni program, ki je namenjen preprečevanju in zgodnjemu odkrivanju predrakavih sprememb in raka na debelem črevesu in danki. Vključuje moške in ženske med 50. in 74. letom starosti, in sicer vsaki 2 leti. Program Svit rešuje življenja Rak na debelem črevesu in danki je v Sloveniji eden najpogostejših rakov.

# data[].attributes.body
Večja ozaveščenost o zgodnjem odrivanju predrakavih sprememb in raka na debelem črevesu in danki.

Spodbujanje k rednemu obiskovnju programa Svit na 2 leti.

Pravočasna prepoznava zgodnjih znakov bolezni.

Predstaviti potek kolonoskopije.

Ozaveščanje o preventivi in zdravem načinu življenja za preprečevanje nastanka bolezni.

# data[].attributes.body
Na dan preiskave bolnik podpiše soglasje za preiskavo, ter je obveščen o morebitnih tveganjih. S seboj prinese izvide. Na preiskavo pride ščiščen po navodilu zdravnika, priporočamo da imajo bolniki spremstvo. Potek preiskave: Bolnik se sleče od pasu navzdol in si obleče hlače za endoskopijo, vleže se na levi bok. Skozi danko se vstavi endoskop, pred tem namažemo danko s protibolečinskim gelom , ki omrtviči okolico. Z aparatom potuje preiskovalec po celotnem širokem črevesju in vpihuje zrak ter toplo vodo, da se črevesje razpre. Bolnika prosimo, da se sprosti, sproti ga obveščamo kako daleč je s preiskavo ter ali bo prišlo do odščipa polipa. Po preiskavi se bolnika opazuje še 15 minut in bolnik iztisne zrak skozi danko sam ali z našo pomočjo (črevesna cevka),dokler se zrak popolnoma ne izprazni. Po preiskavi priporočamo da se počiva in se fizično ne obremenjuje in uživa lahko hrano brez svežega sadja, zelenjave še 12 ur.

# data[].attributes.attachment_caption
NAVIDEZNA RESNIČNOST SPREHODA PO ČREVESJU

# data[].attributes.body
Na začetku delavnice, bi se predstavili ter povedali naslov današnje teme. Za začetek, bi udeležence vprašale, če sploh vedo čemu je namenjen program Svit ter kdaj ga izvajamo. Naredili bi kratko PowerPoint prezentacijo v kateri bi predstavili znake bolezni, v pomoč bi nama bila lutka za anatomijo. Vsak posameznik bi si model lahko podrobneje ogledal in ga prijel v roke. V drugem delu delavnice, bi udeležencem predstavili 3D sprehod po črevesju, nosili bi 3D očala. V videu bi videli in prepoznali spremembe ter že prej predstavljene znake. Ob koncu delavnice, bi predstavili še pomen rednega obiskovanja zdravnika na 2 leti, ter zdravega načina življenja, da bi kar se, da uspešno preprečili bolezen.

Za zaključek, bi pridobljeno znanje preverili z kvizom, ter podali možnost vprašanj, ter se zahvalili za udeležbo ter sodelovanje na delavnici.

# data[].attributes.headline
ALI LAHKO Z ZDRAVIM NAČINOM ŽIVLJENJA PREPREČIM RAKA NA DEBELEM ČREVESJU IN DANKI?

# data[].attributes.subject
ALI LAHKO Z ZDRAVIM NAČINOM ŽIVLJENJA PREPREČIM RAKA NA DEBELEM ČREVESJU IN DANKI?

# data[].attributes.body
Zdrav življenjski slog ne varuje le pred rakom, temveč tudi pred številnimi drugimi boleznimi. Zmanjšajte vnos rdečega mesa in predelanih mesnih izdelkov ter izberite pestro in uravnoteženo prehrano, ki obsega veliko zelenjave in sadja, zmerne količine stročnic, polnozrnatega kruha in drugih škrobnih živil, kot so testenine in riž. Med zdrava živila sodijo še pusto meso, perutninsko in ribje meso ter mlečni izdelki z manj maščobe, v zmernih količinah pa je potrebno v prehrano vključiti tudi rastlinska olja (npr. olivno in repično olje), oreške in semena. Prekomerna telesna teža in debelost povečujeta tveganje za nastanek raka na debelem črevesu in danki. Najbolje je, da zdravo telesno težo vzdržujete z zdravim življenjskim slogom, ki vključuje uravnoteženo prehrano in redno telesno aktivnost.

# data[].attributes.body
Na katere znake moramo biti pozorni?

Kako se imenuje preiskava za odkrivanje raka na debelem črevesju in danki?

Na koliko časa so preventivni pregledi?

Katera prehrana zmanjša možnost nastanka raka na debelem črevesju in danki?